กระทรวงดิจิทัลเพื่อเศรษฐกิจและสังคม หารือเฟซบุ๊ก ดำเนินการปิดการใช้งานเฟซบุ๊กของผู้ร้ายกราดยิงที่จังหวัดนครราชสีมาแล้ว
กระทรวงดิจิทัลเพื่อเศรษฐกิจและสังคม หารือเฟซบุ๊ก ดำเนินการปิดการใช้งานเฟซบุ๊กของผู้ร้ายกราดยิงที่จังหวัดนครราชสีมาแล้วนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ( ดีอีเอส) กล่าวว่า กระทรวงดีอีเอส ได้ประสานกับเฟซบุ๊ก เพื่อดำเนินการปิดกั้น (บล็อก) การใช้งานของคนร้ายที่กราดยิงที่จังหวัดนครราชสีมาแล้ว เนื่องจากเป็นเนื้อหาที่สร้างผลกระทบและมีความรุนแรงต่อสังคม ซึ่งหากเฟซบุ๊กตรวจพบเนื้อหาดังกล่าว จะสามารถดำเนินการปิดกั้นได้ทันที อย่างไรก็ตาม ขอให้ผู้ใช้งานระมัดระวังการโพสต์ การแชร์ข้อมูล ที่ไม่ได้ผ่านการกลั่นกรองและตระหนักถึงความถูกต้องของข้อมูลที่ได้รับจากโซเชียลฯ พร้อมทั้งตรวจสอบข้อเท็จจริงให้รอบด้านก่อน